

Jēkabpils novada pašvaldība

**Sūnu pamatskola**

Reģistrācijas Nr.4512900284

Skolas iela 1, Kūkas, Kūku pagastā, Jēkabpils novadā, LV- 5222

tālrunis 6-52-28004; e-pasts: sunupsk@edu.jekabpils.lv

IEKŠĒJIE NOTEIKUMI

**Skolēnu mācību sasniegumu vērtēšanas kārtība**

01.09.2025.

*Izdota saskaņā ar*

*Vispārējās izglītības likuma 10.panta trešās daļas 2.punktu,*

*Ministru kabineta 27.11.2018. noteikumu Nr.747 ,,Noteikumi par valsts*

*pamatizglītības standartu un pamatizglītības programmu paraugiem”*

*15.punktu un 11.pielikuma 19.punktu,*

*izglītības iestādes nolikuma 20. punktu.*

**I. Vispārīgie jautājumi**

1. Skolēnu mācību sasniegumu vērtēšanas kārtība (turpmāk – vērtēšanas kārtība) izglītības iestādē (turpmāk – skolā) nosaka, kā tiek īstenota formatīvā, diagnosticējošā un summatīvā vērtēšana, un skolas dokumentos atspoguļoti skolēnu mācīšanās rezultāti.
2. Vērtēšanas kārtība nosaka vienotus skolēnu mācīšanās vērtēšanas pamatprincipus skolā un veicina skolēnu un pedagogu izpratni par tiem.
3. Ar vērtēšanas kārtību klašu audzinātāji iepazīstina skolēnus katra mācību gada sākumā. Skolēns skolas sagatavotā veidlapā ar parakstu apliecina, ka ir iepazinies ar vērtēšanas kārtību.
4. Skola nepilngadīgu skolēnu likumiskos pārstāvjus (turpmāk – vecākus) ar vērtēšanas kārtību iepazīstina katra mācību gada sākumā, elektroniski nosūtot to skolvadības sistēmā (turpmāk – E-klase). Vērtēšanas kārtība pieejama arī skolas mājaslapā www.sunupamatskola.lv

**II. Mācību snieguma vērtēšanas plānošana**

1. Skola plāno un īsteno valsts pamatizglītības standartā noteiktos mācību snieguma vērtēšanas veidus:
	1. **formatīvā vērtēšana**, kas ir ikdienas mācību procesa sastāvdaļa un nodrošina skolēnam un pedagogam atgriezenisko saiti par skolēna tā brīža sniegumu pret plānotajiem sasniedzamajiem rezultātiem;
	2. **diagnosticējošā vērtēšana**, lai noteiktu skolēna mācīšanās vajadzības un sniegtu skolēnam papildus atbalstu, plānotu un uzlabotu mācīšanu;
	3. **summatīvā vērtēšana**, ko organizē mācīšanās posma nobeigumā (piemēram, temata, temata daļas, mācību gada, izglītības pakāpes noslēgumā), lai novērtētu un dokumentētu skolēna mācīšanās rezultātu.
2. Līdz 20.septembrim skolēniem un vecākiem E-klasē tiek nosūtīts visu mācību priekšmetu summatīvais vērtēšanas plāns, kas ietver summatīvās vērtēšanas darbu skaitu, tematu un katram darbam piešķirto svaru. Pārbaudes darbu plānotāju sastāda visam gadam.
3. Katra mācību gada sākumā mācību priekšmeta pedagogs iepazīstina skolēnus ar attiecīgā mācību priekšmeta vērtēšanas plānu, kas ietver summatīvās vērtēšanas darbu skaitu, tematu, katram darbam piešķirto svaru un mācību priekšmeta vērtējumu iegūšanas nosacījumus.
	1. gada noslēguma vērtējumu mācību priekšmetā var iegūt, ja iegūti vērtējumi visos plānotajos summatīvās vērtēšanas darbos mācību gada ietvaros;
	2. izliekot gada noslēguma vērtējumu ievēro šādu principu, ja vidējais vērtējums aiz komata ir vismaz 0,50, tad vērtējumu noapaļo ar uzviju.
4. Skolēnam dienā tiek plānoti ne vairāk kā divi summatīvie vērtēšanas darbi. Darbu norises laiku pedagogs fiksē E-klasē pārbaudes darbu plānotājā mācību gada sākumā, koriģē (ja nepieciešams) ne vēlāk kā **5** darba dienas pirms darba norises, atzīmējot to plānotājā un informējot skolēnus.
5. Pirms katra summatīvā vērtēšanas darba mācību priekšmeta pedagogs informē skolēnus par plānoto sasniedzamo rezultātu un vērtēšanas kritērijiem.
6. Mācību priekšmeta pedagogs pielāgo mācību snieguma vērtēšanu ikviena skolēna dažādajām mācīšanās vajadzībām (iekļaujošais princips), piemēram, laika dalījums un ilgums, vide, skolēna snieguma demonstrēšanas veids, piekļuve vērtēšanas darbam.

**III. Mācību snieguma vērtējumu atspoguļošana un vērtēšanas organizēšana**

1. Vērtējums atspoguļo skolēna sniegumu vērtēšanas brīdī attiecībā pret konkrētajiem sasniedzamajiem rezultātiem (zināšanas, izpratne, prasmes mācību jomā, caurviju prasmes), ikviena skolēna sniegumam piemērojot līdzvērtīgus nosacījumus un vienādus kritērijus.
2. Diagnosticējošo vērtējumu 1. – 9. klasē izsaka procentos (%) un tas neietekmē mācību gada noslēguma vērtējumu. Atspoguļojot diagnosticējošos vērtējumus E-klasē, lieto rīku ,,Pārbaudes darba metodika”.
3. Formatīvie vērtējumi par būtiskiem skolēnu sasniedzamajiem rezultātiem katra temata ietvaros tiek fiksēti E-klasē. Tos pedagogi izmanto, plānojot mācīšanu, savukārt skolēni, plānojot savu mācīšanos. Formatīvie vērtējumi neietekmē vērtējumu mācību gada beigās.

Skolēnu saņemtos formatīvos vērtējumus 1. – 9. klasē atspoguļo procentos (%). Atspoguļojot formatīvos vērtējumus E-klasē, lieto rīku ,,Pārbaudes darba metodika”.

1. Pedagoga noteiktie summatīvie pārbaudes darbi ir obligāti. Ja skolēns nepiedalās summatīvajā pārbaudes darbā, pedagogs E-klasē fiksē gan skolēna mācību priekšmeta stundas kavējumu (,,n”), gan obligāti veicamā summatīvā pārbaudes darba izpildi (,,nv”).

Summatīvajā vērtēšanā 1. – 3. klasē vērtējumu izsaka apguves līmeņos: sācis apgūt (E-klasē apzīmē ar burtu ,,S”), turpina apgūt (E-klasē apzīmē ar burtu ,,T”), apguvis (E-klasē apzīmē ar burtu ,,A”), apguvis padziļināti (E-klasē apzīmē ar burtu ,,P”), izmantojot vienotas vērtēšanas kritēriju grupas.

|  |  |
| --- | --- |
| S (sācis apgūt) | 0 – 40 % |
| T (turpina apgūt) | 41 – 66 % |
| A (apguvis) | 67 – 86 % |
| P (apguvis padziļināti) | 87 – 100 % |

Skolēna mācību sniegumu 1.–3. klasē vērtē atbilstoši tabulā noteiktajiem snieguma līmeņu aprakstiem:

|  |  |  |  |  |  |
| --- | --- | --- | --- | --- | --- |
|   | Kritērijs | Sācis apgūt (S) | Turpina apgūt (T) | Apguvis (A) | Apguvis padziļināti (P) |
| 1. | Demonstrēto zināšanu, izpratnes, pamatprasmju mācību jomā, caurviju prasmju apjoms un kvalitāte | skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka ir uzsākta plānotā sasniedzamā rezultāta apguve | skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts daļēji un tas nav noturīgs | skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts pilnībā un tas ir noturīgs | skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts padziļināti un tas ir noturīgs |
| 2. | Atbalsta nepieciešamība | skolēnam nepieciešams atbalsts un regulāri pedagoga apstiprinājumi uzdevuma izpildei | skolēnam dažkārt nepieciešams pamudinājums, lai sekotu uzdevuma izpildei | skolēns uzdevumu izpilda patstāvīgi | skolēns uzdevumu izpilda patstāvīgi, spēj pamatot atbilstošās stratēģijas izvēli |
| 3. | Spēja lietot apgūto tipveida vai nepazīstamā situācijā | skolēns demonstrē sniegumu ar pedagoga atbalstu zināmā tipveida situācijā | skolēns demonstrē sniegumu pārsvarā patstāvīgi tipveida situācijā, atsevišķā gadījumā – arī mazāk zināmā situācijā, ja nepieciešams, izmanto atbalsta materiālus | skolēns demonstrē sniegumu gan zināmā tipveida situācijā, gan nepazīstamā situācijā | skolēns demonstrē sniegumu zināmā tipveida situācijā, nepazīstamā situācijā un starpdisciplinārā situācijā |

(atbilstoši 2018.gada 27.novembra Ministru kabineta noteikumiem Nr.747 9.pielikumam).

1. Summatīvajā vērtēšanā 4. – 9.klasēs vērtējumu izsaka ballēs (10 - ,,izcili”, 9 - ,,teicami”, 8 - ,,ļoti labi”, 7 - ,,labi”, 6 - ,,gandrīz labi”, 5 - ,,viduvēji”, 4 – gandrīz viduvēji”, 3 - ,,vāji”, 2 - ,,ļoti vāji”, 1 - ,,ļoti, ļoti vāji”), izmantojot vienotas vērtēšanas kritēriju grupas.

|  |  |
| --- | --- |
| Balles | Procenti |
| 1 | 0 – 10 % |
| 2 | 11 – 20 % |
| 3 | 21 – 33 % |
| 4 | 34 – 40 % |
| 5 | 41 – 56 % |
| 6 | 57 – 66 % |
| 7 | 67 – 77 % |
| 8 | 78 – 86 % |
| 9 | 87 – 94 % |
| 10 | 95 – 100 % |

(atbilstoši 2018.gada 27.novembra Ministru kabineta noteikumiem Nr.747 10.pielikumam).

1. Pedagogs jebkurā summatīvajā pārbaudes darbā nodrošina skolēnam iespēju demonstrēt sniegumu visos apguves līmeņos 1. – 3. klasē un atbilstoši jebkuram vērtējuma 10 ballu skalā 4. – 9. klasē.
2. Apzīmējumu ,,nv” (nav vērtējuma) mācību snieguma vērtēšanā pedagogs lieto, ja skolēns:
	1. skolēns nav piedalījies mācību stundā, kurā tiek kārtots summatīvais pārbaudes darbs (apzīmējums - ,,n/nv”);
	2. skolēns piedalās mācību stundā, bet neiesniedz darbu;
	3. noteiktajā laikā nav iesniedzis summatīvo pārbaudes darbu;
	4. summatīvo pārbaudes darbu nav veicis patstāvīgi, piemēram, ir iesniedzis cita autora darbu vai tā daļu (plaģiātu);
	5. summatīvajā pārbaudes darbā ir izmantojis cilvēka cieņu aizskarošu saturu vai izteikumus;
	6. darbs izpildīts nesalasāmā rokrakstā;
	7. darba izpildes laikā tiek konstatēta neatļautu palīglīdzekļu lietošana.
3. Ja skolēns summatīvajā pārbaudes darbā nav ieguvis vērtējumu, tad pārbaudes darbu izpilda divu nedēļu laikā pēc atgriešanās skolā.
4. Ja līdz mācību gada noslēgumam nav iegūts vērtējums kādā no mācību priekšmeta summatīvajiem pārbaudes darbiem, skolēns nesaņem vērtējumu gadā.
5. Nestandarta situācijā, kas attiecas uz skolēna mācību sasniegumu uzlabošanu, skolēns vai skolotājs vēršas pēc padoma pie direktora vai direktora vietnieka.
6. Pedagogam ir tiesības brīvi izvēlēties izmantot vai neizmantot mājasdarbus kā mācību satura apguves metodi, atzīmējot vai neatzīmējot tos skolas E – klases žurnālā. Ja pedagogs izmanto mājasdarbus kā metodi, tad mājasdarbi tiek vērtēti formatīvi, liekot vērtējumus procentos (%).

**IV. Mācību snieguma vērtējumu paziņošana**

1. Ierakstus par mācību stundu un mājasdarbu E-klases žurnālā pedagogi veic par katru dienu līdz plkst. 17.00, skolēnu saņemtos formatīvos vērtējumus fiksē ne vēlāk kā triju darba dienu laikā, bet summatīvos vērtējumus – ne vēlāk kā septiņas darba dienas pēc summatīvā pārbaudes darba iesniegšanas.
2. Mācību priekšmeta summatīvie pārbaudes darbi tiek analizēti un saglabāti pie pedagoga līdz mācību gada beigām. Pēc skolēna vai viņa likumisko pārstāvju lūguma pedagogs nodrošina viņam iespēju iepazīties ar attiecīgā skolēna veikto summatīvo pārbaudes darbu pedagoga klātbūtnē.

**V. Mācību snieguma vērtējumu pārskatīšana**

1. Ja radušās nesaskaņas par skolēna vērtējumu summatīvajā pārbaudes darbā, pēc vecāku vai pilngadīga skolēna rakstiska pieprasījuma skolas direktors pieņem lēmumu par vērtējuma apstiprināšanu vai pārskatīšanu.
2. Ja mācību gada noslēgumā vērtējums mācību priekšmetā izšķiras vienas balles robežās, pedagogs piedāvā iespēju pēc skolēna vēlēšanās demonstrēt sniegumu, veicot kombinētu pārbaudes darbu. Par pārbaudes darba laiku informē skolēnu ne vēlāk kā piecas dienas pirms darba norises.
3. Ja mācību gada noslēgumā, skolēns izsaka vēlēšanos uzlabot vērtējumu, pedagogs piedāvā kombinētu pārbaudes darbu, kas ietver būtiskāko mācību gada sasniedzamo rezultātu pārbaudi mācību priekšmetā. Šajā darbā iegūtā vērtējuma svars ir 70 % pret iepriekš iegūto vērtējumu gadā.

**VI. Noslēguma jautājumi**

1. Mācību sasniegumu vērtēšanas kārtība ir apspriesta metodiskajās komisijās, metodiskās padomes sēdē, saskaņota un apstiprināta pedagoģiskās padomes sēdē, to izdod direktore, tā ir saistoša visiem skolas pedagogiem un skolēniem.
2. Atzīt par spēku zaudējušu 01.09.2024. Sūnu pamatskolas kārtību, kādā tiek izvērtēti skolēna mācību sasniegumi.
3. Noteikumi apspriesti 28.08.2025. pedagoģiskajā padomes sēdē un stājas spēkā 2025. gada 1. septembrī.
4. Grozījumus vērtēšanas kārtībā izdara, pamatojoties uz izmaiņām normatīvajos aktos vai skolas pedagoģiskās padomes lēmumu.

Direktore I. Ziediņa